Лоиҳа

Замимаи 1

ба қарори Ҳукумати Ҷумҳурии Тоҷикистон

аз «\_\_\_\_» \_\_\_\_\_\_\_\_\_\_\_ соли 20\_\_\_, №\_\_\_

Низомномаи

Комиссияи байниидоравӣ оид ба баррасии шикоятҳо

1.МУҚАРРАРОТИ УМУМӢ

1. Низомномаи Комиссияи байниидоравӣ оид ба баррасии шикоятҳо (минбаъд – Низомнома) бо мақсади баррасии шикоятҳои пешниҳоднамудаи иштирокдорони озмуни хариди давлатӣ таҳия гардида, ташкили фаъолият, вазифаҳо, ваколат ва уҳдадориҳои Комиссияи байниидоравӣ оид ба баррасии шикоятҳо (минбаъд – Комиссияи байниидоравӣ)-ро муайян менамояд.
2. Комиссияи байниидоравӣ аз ҷониби Ҳукумати Ҷумҳурии Тоҷикистон бо мақсади ҳифзи ҳуқуқ ва манфиатҳои қонунии иштирокдорони озмун таъсис дода мешавад.
3. Комиссияи байниидоравӣ шикоятҳоро танҳо дар сурате баррасӣ мекунад, ки агар иштирокдори озмун аллакай ба ташкилоти харидор оид ба масъалаи мавриди эътироз шикоят пешниҳод карда, шикоят рад карда шудааст ё қарор аз рӯйи он аз ҷониби ташкилоти харидор қабул карда нашудааст ё қарори қабулшуда иштирокдори озмунро қонеъ нагардонидааст. Муқаррароти Низомномаи мазкур наметавонад ҳуқуқи иштирокдори озмунро ҷиҳати муроҷиат ба суд бе ҳалли пешакии ихтилофи назар мутобиқи Низомномаи мазкур маҳдуд созад.
4. Комиссияи байниидоравӣ дар фаъолияти худ ба Конститутсияи Ҷумҳурии Тоҷикистон, Қонуни Ҷумҳурии Тоҷикистон «Дар бораи хариди давлатӣ», Низомномаи мазкур ва санадҳои меъёрии ҳуқуқии дигари Ҷумҳурии Тоҷикистон такя мекунад.

2.ТАШКИЛИ ФАЪОЛИЯТИ КОМИССИЯИ БАЙНИИДОРАВӢ

1. Ҳайати Комиссияи байниидоравӣ аз ҷониби Вазорати рушди иқтисод ва савдои Ҷумҳурии Тоҷикистон барои як сол тасдиқ карда мешавад. Дар мавриди зарурат, узви Комиссияи байниидоравӣ метавонад бо шахси дигари ба талаботи қарори мазкур ҷавобгӯ буда дар асоси пешниҳоди номзад ба Вазорати рушди иқтисод ва савдои Ҷумҳурии Тоҷикистон иваз карда шавад.
2. Раис, аъзо ва котиби Комиссияи байниидоравӣ фаъолияти худро ройгон анҷом медиҳанд. Таъминоти моддию техникии марбут ба баргузории ҷаласаҳои Комиссияи байниидоравӣ ба мақоми ваколатдори давлатӣ оид ба хариди давлатӣ вогузор карда мешавад.
3. Агар харид дар портали ягонаи хариди давлатии электронӣ (минбаъд – портали ягона) гузаронида шавад, қарорҳои дахлдори аз рӯйи шикоятҳо қабулгардида дар портали ягона ҷойгир карда мешаванд.
4. Котиби Комиссияи байниидоравӣ на дертар аз як рӯзи корӣ Комиссияи байниидоравиро дар бораи шикояти пешниҳодшуда дар он шакл ва мазмун, ки ба портали ягона пешниҳод гардидааст, хабардор сохта, ҳуҷҷатҳои замимашудаи иштирокдори озмунро пешниҳод менамояд.
5. Котиби Комиссияи байниидоравӣ ҳангоми пешниҳоди шикояти иштирокдори озмун, Комиссияи байниидоравиро аз рӯйи дархости он бо ҳуҷҷатҳои иловагии марбут ба шикоят, ки аз ҷониби иштирокдори озмун замима нагардида, онҳо дар портали ягона дастрас мебошанд, таъмин месозад.
6. Комиссияи байниидоравӣ мувофиқи қарори раис дар асоси даъват ва баргузории ҷаласа, ки метавонад инчунин тариқи маҷозӣ гузаронида шавад, амал мекунад. Дар ҷаласаҳои Комиссияи байниидоравӣ иштирокдори озмуни шикоят пешниҳодкарда, инчунин иштирокдорони дигари озмун, ташкилкунандаи озмун, ташкилоти харидор, мақоми ваколатдори давлатӣ оид ба хариди давлатӣ, мақомот ё ташкилоти давлатии дигар, ки ба манфиати онҳо шикоят дахл дорад, ҳуқуқ доранд иштирок намоянд.
7. Қарори Комиссияи байниидоравӣ дар сурате эътибор дорад, ки зимни қабули қарор на камтар аз се ду ҳиссаи аъзои Комиссияи байниидоравӣ, аз ҷумла раис ё дар мавриди ҳузур надоштанаш муовини раис, иштирок дошта бошанд.
8. Қарори Комиссияи байниидоравӣ бо аксарияти овозҳо қабул карда шуда, бо протокол мутобиқи замимаи 1 ба Низомномаи мазкур на дертар аз се рӯзи корӣ тасдиқ карда мешавад. Дар сурати баробарии овозҳо, овози раис ё дар мавриди ҳузур надоштанаш овози муовини раис ҳалкунанда мебошад.
9. Протокол бо имзои раис ва аъзои Комиссияи байниидоравӣ ба расмият дароварда шуда, аз ҷониби котиби Комиссияи байниидоравӣ дар портали ягона ворид карда шуда, на дертар аз 1 рӯзи корӣ тавассути огоҳинома ба маълумоти иштирокдори озмуни шикоят пешниҳодкарда, иштирокдорони дигари озмун, ташкилкунандаи озмун, ташкилоти харидор, мақоми ваколатдори давлатӣ оид ба хариди давлатӣ, мақомот ё ташкилоти давлатии дигар, ки ба манфиати онҳо шикоят дахл дорад, расонида мешавад.
10. Дар мавриди пешниҳоди шикоят нисбат ба расмиёти хариди давлатӣ, ки мутобиқи санади меъёрии ҳуқуқӣ берун аз портали ягона гузаронида мешавад, амалҳои ба портали ягона алоқаманди бандҳои 7,8,9 ва 13 Низомномаи мазкур ба таври ба амали мушаххас муносиб анҷом дода мешаванд.

3.ВАЗИФАҲОИ КОМИССИЯИ БАЙНИИДОРАВӢ ВА УҲДАДОРИҲОИ РАИС ВА КОТИБИ ОН

1. Вазифаи асосии Комиссияи байниидоравӣ баррасии саривақтӣ ва беғаразонаи шикоятҳои иштирокдорони озмун ва қабули қарори воқеъбинона аз рӯйи онҳо мебошад.
2. Раис ва аъзои Комиссияи байниидоравӣ дар фаъолияти худ бояд ба принсипҳои поквиҷдонӣ, холисона ва муносибати баробар нисбати ҳамаи тарафҳое, ки шикоят ба манфиатҳои онҳо дахл дорад, такя кунанд.
3. Пеш аз оғози баррасии шикоят, раис ва аъзои Комиссияи байниидоравӣ бояд эъломияро дар бораи мавҷуд набудани бархӯрди манфиатҳо мутобиқи замимаи 2 ба Низомномаи мазкур пур ва имзо кунанд. Дар сурати мавҷудияти бархӯрди манфиатҳои онҳо, онҳоро шахсони дигари мансабдори мақоми дахлдори давлатӣ иваз менамояд.
4. Комиссияи байниидоравӣ ҳеҷ гуна маълумотро ифшо намекунад ё муҳокимаи оммавӣ намегузаронад, агар ифшои чунин маълумот ё гузаронидани чунин муҳокимаҳо ба ҳифзи амнияти миллӣ зарар расонад, ба принсипи махфӣ будани маълумоти дорои сирри давлатӣ ё сирри дигари бо қонун ҳифзшаванда мухолиф бошад, ба иҷрои қонунгузорӣ монеъ шавад, ба манфиатҳои қонунии тиҷоратии иштирокдори озмун зарар расонад ё рақобати одилонаро халалдор созад.
5. Раис, аъзо ва котиби Комиссияи байниидоравӣ, инчунин шахсони дигари ба ҷаласа даъватшуда набояд то нашри расмии қарор маълумотро дар бораи рафти баррасии шикоят ба касе ифшо кунанд.
6. Раиси Комиссияи байниидоравӣ уҳдадор аст:

* ҳамоҳангсозии умумии кори Комиссияи байниидоравиро бо иштирокдорони озмун, ташкилотҳои харидор, ташкилкунандаи озмун, мақоми ваколатдори давлатӣ оид ба хариди давлатӣ ва мақомот ё ташкилотҳои давлатии дигар оид ба масъалаҳои марбут ба шикояти мушаххас амалӣ намояд;
* ҷой, вақт ва рӯзномаи ҷаласаи Комиссияи байниидоравиро муайян кунад;
* баррасии шикоятҳо ва қабули қарорҳоро аз рӯӣ онҳо сари вақт таъмин намояд.

1. Котиби Комиссияи байниидоравӣ уҳдадор аст:

* дар бораи шикояти ба портали ягона ё ба таври дигар воридгардида ба раис ва аъзои Комиссияи байниидоравӣ сари вақт хабар диҳад;
* ба комиссияи байниидоравӣ ҳуҷҷатҳои марбут ба шикоятро, ки дар портали ягона дастрас мебошанд ё аз ҷониби иштирокдори озмун, ташкилоти харидор ё мақомоти давлатӣ пешкаш гардидаанд, пешниҳод намояд;
* иштирокдорони озмун ва шахсони дигари даъватшавандаро дар бораи ҷой ва вақти гузаронидани ҷаласа пешакӣ огоҳ созад;
* оид ба масъалаҳои марбут ба шикоят ҳамкории Комиссияи байниидоравиро бо иштирокдорони озмун, ташкилотҳои харидор, мақоми ваколатдори давлатӣ оид ба хариди давлатӣ ва дигар мақомот ва ташкилотҳои давлатӣ таъмин намояд;
* қарорҳои қабулшударо бо протоколи дахлдор тибқи замимаи 1 ба Низомномаи мазкур ба расмият дарорад, инчунин дигар амалҳоеро, ки бо функсионали портали ягона пешбинӣ шудаанд ва бо шикоят алоқаманданд, анҷом диҳад;
* ҳуҷҷатгузориро оид шикоятҳо пеш барад;
* ба аъзои Комиссияи байниидоравӣ дар бораи кори иҷрошуда ҳисоботи солона пешниҳод намояд;
* супоришҳои дигари раиси Комиссияи байниидоравиро, ки ба шикоятҳо алоқаманданд, иҷро намояд.

4. ВАКОЛАТҲОИ КОМИССИЯИ БАЙНИИДОРАВӢ

1. Ваколатҳои Комиссияи байниидоравӣ аз инҳо иборат мебошад:

* ташкилоти харидор ва ё ташкилкунандаи озмунро уҳдадор намояд, ки чораҳои дахлдорро ҷиҳати қонеъ гардонидани шикояти иштирокдори озмун андешад;
* ташкилоти харидор ва ё ташкилкунандаи озмунро уҳдадор намояд, ки расмиёти харид, иҷрои шартнома оид ба хариди давлатӣ ё амали созишномаи қолабиро тибқи муҳлат ва асосҳои муқаррарнамудаи санадҳои меъёрии ҳуқуқӣ боздорад;
* дархости ташкилоти харидорро дар бораи идомаи расмиёти харид, барои бастани шартномаи хариди давлатӣ ё созишномаи қолабӣ, идомаи иҷрои шартномаи хариди давлатӣ ё созишномаи қолабӣ, агар инро манфиатҳои бетаъхири ҷамъиятӣ тақозо намояд, қонеъ гардонад;
* шикояти иштирокдори озмунро тибқи асосҳои муқаррарнамудаи санадҳои меъёрии ҳуқуқӣ рад намояд;
* қарор ё амали ташкилоти харидорро бетағйир монад;
* аз аъзои комиссияҳои озмунӣ, воҳиди хариди ташкилоти харидор ва шахсони масъули ташкилоти харидор ё ташкилкунандаи озмун асоснокии қарорҳо ва амалҳо (беамалӣ)-ро, ки боиси мавзуи шикоят гардиданд, талаб намояд;
* аз иштирокдори озмун ва ё ташкилоти харидор маълумот ва ё ҳуҷҷатҳои иловагиро, ки барои омӯзиш ва қабули қарор аз рӯйи шикоят заруранд, талаб намояд;
* аз мақоми ваколатдори давлатӣ оид ба хариди давлатӣ машварат оид ба масъалаҳои марбут ба хариди давлатӣ дархост намояд;
* дар мавриди зарурат барои маслиҳат оид ба масъалаҳое, ки ба мавзуи шикоят дахл доранд, дар асоси музднок ё ройгон коршиносонро ҷалб намояд. Агар машваратҳои коршиносон дар асоси музднок пешниҳод карда шаванд, хароҷоти чунин машваратҳоро иштирокдори озмун бо ҳуқуқи ҷуброни минбаъдаи онҳо аз ҷониби ташкилоти харидор дар сурати қабули қарор ба манфиати иштирокдори озмун ба уҳда дорад;
* мониторинги иҷро намудани карорҳои дахлдори худро аз ҷониби ташкилоти харидор ва ё ташкилкунандаи озмун амалӣ намояд;
* аз мақомоти давлатӣ тибқи қонунгузории Ҷумҳурии Тоҷикистон маълумот ва ҳуҷҷатҳои дахлдори марбут ба мавзуи шикоятро дархост намояд.

5. МУҚАРРАРОТИ ХОТИМАВӢ

1. Шахсони воқеӣ ва ҳуқуқӣ барои риоя кардани талаботи Низомномаи мазкур мутобиқи қонунгузории Ҷумҳурии Тоҷикистон масъуланд.

Лоиҳа

Замимаи 1

ба Низомномаи Комиссияи

байниидоравӣ оид ба баррасии шикоятҳо

ПРОТОКОЛИ

ҷаласаи Комиссияи байниидоравӣ оид ба баррасии шикоятҳо

аз \_\_\_\_ \_\_\_\_\_\_\_\_\_\_\_\_\_\_\_\_ соли 20 \_\_, №\_\_\_

Номгӯйи шахси дархосткунанда

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Суроғаи ҳуқуқии шахси дархосткунанда

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Маълумот барои тамос бо шахси дархосткунанда

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Насаб, ном, номи падар ва мансаби намояндагони шахсони дархосткунанда, ки дар ҷаласаи Комиссияи байниидоравӣ иштирок намуданд

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

№ ва санаи шикоят

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Тавсифи шикоят

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Номгӯйи ҳуҷҷатҳои ба шикоят замимашуда

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Номгӯйи ҷавобгар

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Суроғаи ҳуқуқии ҷавобгар

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Маълумот барои тамос бо ҷавобгар

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Насаб, ном, номи падар ва мансаби шахсони ҷавобгар, ки дар ҷаласаи Комиссияи байниидоравӣ иштирок намуданд

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Номгӯйи ҳуҷҷатҳои аз ҷониби ҷавобгар пешниҳодшуда

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Комиссияи байниидоравӣ шикоят, ҳуҷҷатҳо ва нишондоди пешниҳодшударо баррасӣ намуда, қарор қабул кард:

Тавсифи қарор:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Асоснокии қарори қабулгардида:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ба маълумоти шахси дархосткунанда оид ба ҳуқуқи муроҷиат ба суд барои шикоят дар робита ба қарори мазкур расонида шавад.

Котиби Комиссияи байниидоравӣ на дертар аз 1 (як) рӯзи корӣ баъди ба имзо расонидани протоколи мазкур, чораҳои заруриро ҷиҳати интишори он дар портали ягонаи хариди давлатии электронӣ (агар харид дар портали ягонаи хариди давлатии электронӣ гузаронида бошад) андешад.

Руйхати шахсони дар ҷаласа иштирокдошта:

Раиси Комиссияи байниидоравӣ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (имзо)

Муовини раиси Комиссияи байниидоравӣ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (имзо)

Аъзои Комиссияи байниидоравӣ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (имзо)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (имзо)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (имзо)

Аз тарафи шахси дархосткунанда

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (имзо)

Аз тарафи ҷавобгар

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (имзо)

Аз тарафи мақоми ваколатдори давлатӣ оид ба хариди давлатӣ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (имзо)

Аз тарафи мақомот ва ташкилоти дигар давлатӣ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (имзо)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (имзо)

Лоиҳа

Замимаи 2

ба Низомномаи Комиссияи

байниидоравӣ оид ба баррасии шикоятҳо

ЭЪЛОМИЯ

дар бораи бархӯрди манфиатҳои раис ва аъзои

Комиссияи байниидоравӣ оид ба баррасии шикоятҳо

Ман, насаб, ном, номи падар

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мансаб дар Комиссияи байниидоравӣ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ба ҳамин тасдиқ менамоям, ки

ба натиҷаҳои баррасии шикоят, ки аз «\_\_\_\_» \_\_\_\_\_\_\_\_\_\_\_ соли 20\_\_\_, №\_\_\_ пешниҳод карда шудааст, мустақим ё ғайримустақим манфиатдор нестам,

аъзои комиссияи озмунӣ дар хариде, ки нисбати он шикоят пешниҳод карда шудааст, нестам ва дар таҳияи ҳуҷҷатҳои озмунии он иштирок накардаам,

бо иштирокдори озмун, ки шикоят пешниҳод кардааст, хеши наздик нестам, муносибатҳои фарзандхондӣ надорам, васӣ ё парасторӣ у намебошам,

мутобиқи қонунгузории Ҷумҳурии Тоҷикистон шахси вобастаи иштирокдори озмун, ки шикоят пешниҳод кардааст, нестам.

Бо ҳамин масъулиятро барои эътимоднокии маълумоти пешниҳодшуда ба зимма мегирам.

Имзо \_\_\_\_\_\_\_\_\_\_\_\_\_\_\_\_\_\_\_\_\_\_\_

«\_\_\_\_» \_\_\_\_\_\_\_\_\_\_\_\_ соли 20\_\_\_.